TU กำไรไตรมาส 2/62 ดีกว่าคาด-ไตรมาส 3/62 เข้าสู่ช่วง high season แนะซื้อเป้า 21 บาท
TU กำไรไตรมาส 2/62 ดีกว่าคาด-ไตรมาส 3/62 เข้าสู่ช่วง high season แนะซื้อเป้า 21 บาท
TU กำไรไตรมาส 2/62 ดีกว่าคาด-ไตรมาส 3/62 เข้าสู่ช่วง high season แนะซื้อเป้า 21 บาท
7 ส.ค. 2562

บล.เคทีบี (ประเทศไทย) ระบุในบทวิเคราะห์วันนี้(7ส.ค.62) ว่า บริษัท ไทยยูเนี่ยน กรุ๊ป จำกัด (มหาชน) หรือ TU ยังคงคำแนะนำ “ซื้อ” TU และราคาเป้าหมาย 21.00 บาท อิง 2019E core PER ที่ 19.5x (5-yr average PER)  TU รายงานกำไรปกติไตรมาส 2/62 ที่ 1,513 ลบ. (+14% เทียบช่วงเดียวกันของปีก่อน, +32% เทียบไตรมาสก่อนหน้า) สูงกว่าตลาดคาด 8% จากอัตรากำไรขั้นต้นอยู่สูงถึง 16.7% สูงสุดในรอบ 15 ไตรมาส
อย่างไรก็ตามไตรมาส 2/62 มีการตั้งสำรองค่าใช้จ่าย Chicken of the Sea จำนวน 1,402 ลบ. ทำให้กำไรสุทธิอยู่ที่ 111 ล้านบาท (+1067% เทียบช่วงเดียวกันของปีก่อน, -91% เทียบไตรมาสก่อนหน้า)ยังคงประมาณการกำไรปกติปี 2019 ที่ 5.3 พันล้านบาท (+38%เทียบช่วงเดียวกันของปีก่อน) เนื่องจากกำไรปกติครึ่งแรกปี 62 คิดเป็น 49% ของประมาณการทั้งปี
ราคาหุ้นปรับตัวลงเล็กน้อยในช่วง 3 เดือนที่ผ่านมาเมื่อเทียบกับ SET เนื่องจากความกังวลเรื่องค่าเงินบาทที่แข็งค่าและผลกระทบจากสงครามการค้าระหว่าง US กับ China อย่างไรก็ตาม มองว่า ยังเป็นโอกาสเข้าซื้อสะสมหุ้น TU ได้ จากกำไรปกติปี 2019 ที่จะเติบโต 38% จากต้นทุนทูน่าที่ลดลง อย่างไรก็ตาม ความกังวลเรื่องการตั้งสำรองค่าชดเชยร้านค้าปลีกของ Chicken of the Sea ที่อาจจะมีเพิ่มขึ้นอีก จะเป็นปัจจัยลบต่อหุ้น TU ในระยะสั้น
 